stanford-oval/wikipedia huggingface dataset:
Boundiali

| Boundiali |
| --- | --- |
 Boundiali
 Koordinaatit: 9°31′27″N, 6°28′41″W 
Valtio:  Norsunluurannikko
Piirikunta:  Savanes
Alue:  Bagoué
Departementti:  Boundiali
Hallinto:  
 – Hallinnon tyyppi:  kunta
Väkiluku (2014):  43 100
Infobox OKVirheellinen NIMI-arvo: 
Boundiali on kaupunki Norsunluurannikon pohjoisosassa. Se on Boundialin departementin ja Bagouén alueen hallinnollinen keskus. Korhogon kunnassa on 43 100 asukasta (vuonna 2014).
Seutu on pinnanmuodostukseltaan tasankoa. Kasvillisuus on metsä- ja pensassavannia, avointa metsää ja jokivarsien galleriametsiä. Ilmasto on sudanilaistyyppinen. Vuotuinen sademäärä on 1200–1400 millimetriä. Sadekausi kestää toukokuusta lokakuuhun. Joet kuuluvat Bagoén vesistöön.
Boundialin asukkaat ovat etupäässä senufoja, mandinkoja ja fulbeja.
Paikallisia elinkeinoja ovat maanviljely ja kaupankäynti. Tärkeimmät rahakasvit ovat munuaispuu, mango ja puuvilla. Teollisuutta edustaa mangojen ja puuvillan jalostus.
Bernard Rimland

Bernard Rimland puoli vuotta ennen kuolemaansa (toisena oikealla).
Bernard Rimland (15. marraskuuta 1928 – 21. marraskuuta 2006) oli yhdysvaltalainen psykologian tohtori,  Amerikan autismiseuran (ASA) perustaja ja Autism Research Institute -järjestön toiminnanjohtaja. Rimlandista tuli maailmankuulu, kun hän kehitti teorian autismin biologisesta pohjasta. Rimland tunnetaan myös elinikäisestä omistautumisesta ravinnon ja autismin välisen yhteyden selvittämiseen.
Rimland valmistui tohtoriksi Pennsylvanian osavaltionyliopistosta vuonna 1954 väitöskirjalla, jonka aiheena oli ihmisten psykologinen testaaminen. Rimlandille syntyi muutaman vuoden kuluttua autistinen poika, Mark, josta tuli aikuisena kuvataiteilija.
Pojan autismi sai Rimlandin käymään läpi kaikki siihen mennessä julkaistut autismista kirjoitetut tieteelliset julkaisut sekä kehittämään teorian autismin biologisesta pohjasta. Rimland julkaisi vuonna 1964 kirjan Infantile Autism: The Syndrome and Its Implication for a Neural Theory of Behavior, jossa hän päätyi hylkäämään psykoanalyyttiseen ajatteluun perustuvat teoriat  autismin synnystä. Rimland oli vakuuttunut siitä, että autismi johtuu synnynnäisestä neurobiologisesta poikkeavuudesta.
Kirjan saama suosio johti siihen, että Rimland perusti vuonna 1965 Amerikan autismiseuran (Autism Society of America) ja vuonna 1967 Autism Research Institute -järjestön, joka kerää ja jakaa varoja autismitutkimukseen sekä harjoittaa autismiin liittyvää tiedotustoimintaa. Rimland työskenteli Kalifornian San Diegossa päämajaa pitävän järjestön toiminnanjohtajana kuolemaansa asti. Rimland kuoli 78-vuotiaana eturauhassyöpään liittyviin komplikaatioihin.
Bill Wright

William ”Bill” George Wright (1917–1984) oli yhdysvaltalainen Disney-taiteilija. Hän piirsi Mikki Hiiren sunnuntaisarjoja, Mikki-seikkailutarinoita Mickey Mouse ja Walt Disney's Comics and Stories  -lehtiin sekä muun muassa Pepi-sarjoja. Hän työskenteli myös Floyd Gottfredsonin apulaisena.
Aiheesta muualla

Bill Wright Lambiek.net-sivustolla (englanniksi)
Bonaventure Nahimana

Bonaventure Nahimana (s. 3. kesäkuuta 1959) on burundilainen roomalaiskatolinen piispa. Hänet vihittiin papiksi Gitegan arkkihiippakuntaan 10. elokuuta 1986 ja nimitettiin Rutanan hiippakunnan piispaksi 17. tammikuuta 2009. Piispaksi vihkiminen seurasi 28. maaliskuuta. Pääkonsekraattorina toimi Simon Ntamwana, jota avustivat Joseph Nduhirubusa ja Venant Bacinoni.
Boncuklu

Boncuklu Höyük ajalta 8300 - 7800 kalenterivuotta eaa on Turkista, muinaisesta Anatoliasta löydetty kivikautinen kylä. Paikka sijaitsee Konyan maakunnassa Konyasta noin 39 km kaakkoon Hayiroglun kylän lähellä.
Ihmiset asuivat siellä pohjakaavaltaan pyöreissä, luultavasti tasakattoisissa majoissa. Majojen lattialla oli kohotettu, siistimpi alue, tulisija alhaalla laastamattomalla lattialla. Seinillä oli savella laastattuja häränpäitä.  Myös varhaista keramiikkaa on löydetty, erästä Lähi-idän varhaisimmasta.
Kylä ajoittuu EPPNB-MPPNB-kausille.
Boncuklu on noin 1000 vuotta vanhempi ja melko erilainen kylä kuin myöhempi Çatal Höyük.
Blismes

| Blismes |
| --- | --- |
 Kunnantalo
 Blismes
 Koordinaatit: 47°07′56″N, 3°49′16″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  26,9 km²
Korkeus:  407 m
Väkiluku (2018):  128 
 – Väestötiheys:  6 as./km²
Kunnan numero:  58034
 
 Kunnan kotisivut 
Infobox OKVirheellinen NIMI-arvo: 
Blismes on kunta Ranskassa Nièvren departementissa Burgundi-Franche-Comtén alueella. Se sijaitsee noin 14 kilometriä Château-Chinon (Ville):n kaupungista luoteeseen.
Saint-Martinin kirkko
Kunnan keskustassa oleva Saint-Martinin kirkko on rakennettu 1100-luvulla. Kirkon sivukappeli on rakennettu 1500-luvulla, ja kellotorni 1800-luvulla.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Blismes Wikimedia Commonsissa
Bine Mašič

| Bine Mašič> Henkilötiedot |
| --- | --- |
Syntynyt: 14. marraskuuta 2002 (ikä 21) Kranj, Slovenia
Kansalaisuus:   Slovenia
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  75 kg
Seura
Seura:  HK Olimpija Ljubljana
Sarja:  ICEHL
Pelaajaura
Pääsarjaura:  2019–
Aik. seurat:  HDD Jesenice (Slovenia/AlpsHL) HD Jesenice Mladi (IntHL/Slovenia) Sport (SML)
Bine Mašič (s. 14. marraskuuta 2002 Kranj, Slovenia) on slovenialainen jääkiekkopuolustaja, joka pelaa monikansallisen ICE Hockey Leaguen slovenialaisjoukkue HK Olimpija Ljubljanassa.
Ura > Maajoukkueura

Mašič pelasi alle 20-vuotiaiden IA-divisioonan MM-kilpailuissa vuonna 2020 sekä IB-divisioonan MM-kilpailuissa vuonna 2022, jolloin hän voitti hopeaa. Mašič toimi Slovenian varakapteenina. Hän voitti koko turnauksen puolustajien pistepörssin tehoilla 2+7=9 ja Mašič jakoi joukkueensa sisäisen syöttöpörssin voiton Marcel Mahkovecin ja Luka Gombocin kanssa. Hänet valittiin koko turnauksen parhaaksi puolustajaksi ja Slovenian turnauksen parhaaksi pelaajaksi.
Mašič pelasi myös alle 18-vuotiaiden IA-divisioonan MM-kilpailuissa vuonna 2018 ja IB-divisioonan MM-kilpailuissa vuonna 2019.
Slovenian A-maajoukkueessa Mašič on pelannut 19 ottelua tehden kaksi syöttöpistettä. Hän teki A-maajoukkuedebyyttinsä vain 18-vuotiaana IIHF:n Beat Covid-19 -turnauksessa 17. toukokuuta 2021 Ljubljanassa Ranskaa vastaan. Mašič sai ottelussa myös yhden kahden minuutin jäähyn.
Bernard Rose

Bernard Rose
Bernard Rose (s. 4. elokuuta 1960 Lontoo, Englanti) on brittiläinen elokuvaohjaaja, jonka töitä ovat muiden muassa Candyman (1992) ja Ikuinen rakkaus (Immortal Beloved, 1994). Rose valmistui National Film and Television Schoolista Englannin Beaconsfieldissä.
Aiheesta muualla

Bernard Rose Internet Movie Databasessa. (englanniksi)
Bindu (näyttelijä)

| Bindu |
| --- | --- |
 Bindu vuonna 2015.
Henkilötiedot
Koko nimi:  Bindu Nanubhai Desai
Syntynyt: 17. huhtikuuta 1951 (ikä 73) Valsad, Bombay, Intia
Ammatti:  näyttelijä
Puoliso:  Champaklal Zaveri
Näyttelijä
Aktiivisena:  1962–2008
Aiheesta muualla
IMDb 
AllMovie
Bindu Nanubhai Desai (s. 17. huhtikuuta 1951 Valsad, Bombay, Intia), yleensä pelkästään Bindu, on intialainen näyttelijä. Hän oli uransa huipulla hindinkielisessä elokuvateollisuudessa 1970-luvulla. Hänet tunnettiin parhaiten vamppimaisista rooleistaan.
Yksityiselämä

Bindu meni naimisiin Champaklal Zaverin kanssa perheensä vastustuksesta huolimatta vain 16-vuotiaana. Hän oli kerran seitsemännellä kuukaudella raskaana, mutta sai myöhäisen keskenmenon.
Valikoitu filmografia

Anpadh (1962)
Do Raaste (1969)
Ittefaq (1969)
Kati Patang (1970)
Dastaan (1972)
Zanjeer (1973)
Abhimaan (1973)
Imtihan (1974)
Hawas (1974)
Shaan (1980)
Hero (1983)
Karma (1986)
Biwi Ho To Aisi (1988)
Kishen Kanhaiya (1990)
Hum Aapke Hain Koun…! (1994)
Judwaa (1997)
Main Hoon Na (2004)
Om Shanti Om (2007)
Aiheesta muualla

Wikimedia Commonsissa on kuvia tai muita tiedostoja aiheesta .
Bindu Internet Movie Databasessa. (englanniksi)
Bindu Allmoviessa (englanniksi)
Berber

| Berber |
| --- | --- |
 Berber
 Koordinaatit: 18°01′50″N, 33°59′36″E 
Valtio:  Sudan
Osavaltio:  Nahr an Nil
Väkiluku:  26 203
Infobox OKVirheellinen NIMI-arvo: 
Berber on kaupunki Sudanissa Niilin varrella. Sen asukasluku oli vuoden 2008 väestönlaskennan mukaan 26 203.
Maantiede

Berber sijaitsee Niilin varrella jonkin matkaa Atbarajoesta pohjoiseen.
Historia

Nimi Berber viittasi alun perin arabiaa puhuvan Mirafab-heimon alueeseen, joka ulottui Niilin viidenneltä katraktilta Atbarajoelle. Heimo hallitsi alueella omaa kuningaskuntaansa, jonka egyptiläiset valtasivat Muhammad Alin kaudella maaliskuussa 1821. Berberistä tuli egyptiläiskaudella oma samanniminen maakuntansa, jonka pääkaupunki oli al-Mikhayrif. Paikka hylättiin mahdistien vallattua sen vuonna 1884.
Alue jälleen vallattiin vuonna 1897 ja nykyinen Berber perustettiin hieman entisestä pääkaupungista pohjoiseen. Berber oli jonkin aikaa alueen hallinnollinen pääkaupunki, mutta pääkaupunki siirrettiin vuonna 1905 al-Damiriin. Sittemmin Berber jäi viereisen rautatieliikenteen solmukohdaksi kasvaneen Atbaran varjoon.
Väestö

Berberin asukasluku oli Sudanin vuoden 2008 väestönlaskennan mukaan 26 203.
Boheemielämää

Henry Murgerin kuvitusta.
Boheemielämää (Scènes de la bohème) on  Le Corsaire -lehdessä julkaistu Henri Murgerin kirjoittama kertomuskokoelma 1800-luvun alulta. Kertomusten pohjalta Murger ja Théodore Barrière laativat vuonna 1849 näytelmän La Vie de la bohème. Vuonna 1851 Murger kokosi kertomukset kirjaksi nimellä Scènes de la vie de bohème. Sen suomensi Eino Palola, ja Karisto julkaisi suomennoksen vuonna 1924.
Boheemielämästä on tehty lukuisia elokuvia ja oopperoita, kuten Giacomo Puccinin La bohème. Aki Kaurismäki on ohjannut teokseen pohjautuvan elokuvan Boheemielämää (1992).
Bonaya Godana

Bonaya Adhi Godana (2. syyskuuta 1952 – 10. huhtikuuta 2006) oli kenialainen poliitikko, joka toimi maansa ulkoministerinä vuosina 1998–2001. Hän sai oikeustieteen maisterin arvon Nairobin yliopistolta vuonna 1976 ja filosofian tohtorin arvon kansainvälisessä oikeudessa Geneven yliopistolta vuonna 1984.
Godanan puolue oli Kenya African National Union (KANU).
Godana valittiin Kenian kansalliskokouksen jäseneksi ensi kertaa vuonna 1988. Hän edusti North Horrin vaalipiiriä. Hän kuoli Kenian ilmavoimien lento-onnettomuudessa Marsabitissa ollessaan poliittisten ja uskonnollisten johtajien kanssa matkalla, joka liittyi rauhan turvaamiseen Etiopian rajalla. Turmassa kuoli Godanan lisäksi 13 muuta ihmistä, ja siitä selvisi kolme. Heinäkuussa 1996 Godana oli välttynyt onnettomuudelta luovuttuaan aikeestaan nousta poliisihelikopteriin, joka joutui kuolemiin johtaneeseen onnettomuuteen.
Käännös suomeksi
Bohemia

Bohemia voi tarkoittaa seuraavia:
Böömin alue
Bohemian Grove, alue Kaliforniassa
Bohemian FC, jalkapalloseura
Bohemia Interactive, videopeliyritys
”Bohemian Rhapsody”, Queenin kappale
Bohemian Rhapsody on vuonna 2018 ensi-iltansa saava elämäkertaelokuva.
Binding of the Spirit

| Binding of the Spirit Throes of Dawn |
| --- | --- | --- |

Studioalbumin tiedot
 Äänitetty : elo–joulukuu 1999
 Studio : Tico Tico Studio, Kemi
 Julkaistu: 22. maaliskuuta 2000
 Tuottaja(t): Ahti Kortelainen Throes of Dawn
 Tyylilaji: dark metal, doom metal
 Kesto: 46.04
 Levy-yhtiö: Wounded Love Records
Throes of Dawnin muut julkaisut
| Dreams of the Black Earth 1999 | Binding of the Spirit 2000 | Quicksilver Clouds 2004 |
Binding of the Spirit on Throes of Dawnin kolmas pitkäsoitto. Albumi sisältää kahdeksan kappaletta dark metalia, joksi yhtye musiikkinsa luokittelee. Kappaleet ovat nopeita, mutta sisältävät doom metal -tyyliin kuuluvia hitaita ja raskaita sävelmiä.
Kappaleet

The Last Rainbow Warrior Is Dead – 7.47 (säv. Heinola, san. Koivula)
The Warprophet Dreams – 7.48 (säv. Heinola, san. Koivula)
Binding of the Spirit Onto Earth – 6.20 (säv. Heinola, san. Koivula)
The Hermit – 5.03 (säv. Heinola, san. Koivula)
Master's Garden – 4.34 (säv. Jokinen, san. Koivula)
The Wanderer – 4.37 (säv. Jokinen, san. Koivula)
On Broken Wings of Despair – 7.43 (säv. Heinola, san. Koivula)
Stardestroyer – 2.12 (Instrumentaali, säv. Heinola)
Kokoonpano

Henri Koivula (Kaamos) – laulu, puhtaat vokaaliosuudet kappaleessa 7
Jani Heinola – kitara, koskettimet, puhtaat vokaaliosuudet
Toni Jokinen – kitara
Matti Suomela – basso
Teemu Jokinen – rummut
Aiheesta muualla

Binding of the Spirit Discogsissa. (englanniksi)
Albumi Binding of the Spirit Encyclopaedia Metallum -sivustolla (englanniksi)
Throes of Dawn
| --- | --- |
Studioalbumit:   Pakkasherra  Dreams of the Black Earth  Binding of the Spirit  Quicksilver Clouds  The Great Fleet of Echoes 
Split-albumit:  The Blackened Rainbow
Demot:   With the Northern Wind  Promo '96
Braunschweig-Lüneburgin herttuakunta

Braunschweig-Lüneburgin herttuakunta oli Pyhän saksalais-roomalaisen keisarikunnan aikaan perustettu herttuakunta pohjoisessa Saksassa. Se oli olemassa aina vuoteen 1806 asti, kunnes Pyhä saksalais-roomalainen keisarikunta lakkautettiin. Herttuakunnassa oli kaksi pääkaupunkia, jotka olivat sen suurimmat kaupungit Braunschweig ja Lüneburg.
Valtiopäivien aikaan vuonna 1235 alueen ensimmäinen herttua Otto I sai Braunschweig-Lüneburgin vastineeksi omista omistuksistaan. Vuonna 1269 herttuakunta jakautui siten, että aiemmin vallan perineet Albert I ja Juhana saivat oman osuutensa. Juhana sai pohjoisen ja Albert I eteläisen osan. Alue pysyi Welfin suvun hallinnassa aina vuoteen 1671 asti. Vuonna 1432 Braunschweigin alue jakautui kahdeksi alueeksi, jolloin syntyivät Braunschweig-Wolfenbüttelin sekä Calenburgin ruhtinaskunnat. Braunschweig-Lünebergin viimeisen hallitsijan, Kaarle Vilhelm Ferdinandin kuollessa Napoleon I yhdisti herttuakunnan Westfalenin kuningaskuntaan vuonna 1806.
Käännös suomeksi
Bratislavan vanha kaupungintalo

Bratislavan vanha kaupungintalo keskustorilta nähtynä
Bratislavan vanha kaupungintalo (Slovakiksi: Stará radnica)  on Bratislavan entinen kaupungintalo, jonka tiloissa toimii nykyisin kaupunginmuseo.
Se on Bratislavan vanhimpia kivirakennuksia, ja Slovakian vanhin kaupungintalo. Rakennus on toiminut myös vankilana ja rahapajana. Vanha kaupungintalo valmistui 1400-luvulla, mutta sitä on laajennettu ja uudistettu useita kertoja, etenkin vuoden 1599 maanjäristyksen tuhojen jälkeen.
Aiheesta muualla

Kuvia tai muita tiedostoja aiheesta Bratislavan vanha kaupungintalo Wikimedia Commonsissa
Bonaventure Kalou

| Mitalit | Mitalit | Mitalit |  |
| --- | --- | --- | --- |
|  Bonaventure Kalou |  Bonaventure Kalou |  Bonaventure Kalou |  |
Maa:   Norsunluurannikko
Miesten jalkapallo
| AM-kilpailut  | AM-kilpailut  | AM-kilpailut  |  |
|  Hopeaa | Egypti 2006 | Jalkapallo |  |
Bonaventure Kalou (s. 12. tammikuuta 1978 Oumé, Norsunluurannikko) on norsunluurannikkolainen uransa lopettanut jalkapalloilija.
Kalou aloitti uransa Norsunluurannikon pääsarjassa ASEC Mimosasissa. Muutaman vuoden jälkeen hänet myytiin Feyenoordiin. Sen jälkeen Kalou vietti pari kautta vielä AJ Auxerressa ennen kuin siirtyi Paris Saint-Germainiin. Hän pelasi PSG:ssä kaksi kautta ja 65 ottelua, joissa teki 18 maalia. Kesällä 2007 hän siirtyi RC Lensin joukkueeseen.
Ura Lensissä jäi neljän ottelun mittaiseksi ja hän siirtyikin pian Al-Jazira Clubiin. Kesällä 2008 Kalou palasi Euroopan kentille ja liittyi SC Heerenveenin joukkueeseen. Hän pelasi uransa viimeisen ottelun 30. elokuuta 2009.
Hänet valittiin Norsunluurannikon Norsunluurannikon maajoukkueeseen vuoden 2006 jalkapallon MM-kisoihin Saksaan.
Hänen veljensä Salomon Kalou pelaa Lillessä.
Boundless

| Boundless Rajaton |
| --- | --- | --- |

Studioalbumin tiedot
 Julkaistu: 2001
 Formaatti: CD
 Tuottaja(t): Jussi Chydenius
 Tyylilaji: a cappella
 Kesto: 36.29
 Levy-yhtiö: Plastinka Records
Rajattoman muut julkaisut
| Nova 2000 | Boundless 2001 | Sanat 2002 |
Boundless on lauluyhtye Rajattoman toinen albumi. Se julkaistiin vuonna 2001. Albumilla on sekä suomalaisten että ulkomaalaisten säveltäjien ja sanoittajien tuotantoa. Osa kappaleista on varta vasten Rajattomalle sävellettyjä ja osa covereita. Albumin kappaleet ovat kahta lukuun ottamatta englanninkielisiä. Suomenkielisistäkin lauluista on levyn kansivihkoon painettu englanninkieliset, Jaakko Mäntyjärven tekemät käännökset. "Butterfly"-kappaleesta on tehty musiikkivideo, joka esitettiin MTV3:n Levyraati-ohjelmassa syksyllä 2002.
Kappaleet

Butterfly – 3.55  (säv. & san. Mia Makaroff)
Un-Wishing Well – 3.01  (säv. Heikki Sarmanto, san. Kim Rich, sov. Jussi Chydenius)
The Lark In The Clear Air – 2.59  (säv. Jussi Chydenius, san. Samuel Ferguson)
We Walk In A Fog – 2.34  (säv. Jussi Chydenius, san. Eino Leino, englanninkieliset sanat Jaakko Mäntyjärvi)
Lady Madonna – 2.14  (säv. & san. John Lennon ja Paul McCartney, sov. Jussi Chydenius)
Dobbin´s Flowery Vale – 4.39  (irlantilainen kansansävelmä, sov. Matti Kallio)
Summer Song – 3.18  (säv. & san. Michael McGlynn)
Poison Tree – 3.43  (säv. Laura Sippola, san. William Blake)
You Can´t Stop Me! – 2.47  (säv. & san. Mia Makaroff)
Armahan kulku – 3.54  (säv. Anna-Mari Kähärä, san. Kanteletar)
Kaipaava – 3.20  (suomalainen kansanlaulu, sov. Essi Wuorela ja Jussi Chydenius)
Bernard Parmegiani

Bernard Parmegiani ja säveltäjä Christian Zanési.
Bernard Parmegiani (27. lokakuuta 1927 − 21. marraskuuta 2013) oli ranskalainen säveltäjä, joka tunnetaan parhaiten hänen elektronisesta tai akusmaattisesta musiikistaan.
Epätäydellinen diskografia

| --- | --- |
 1961 : Alternance  1964 : Violostries  1966 : Jazzex  1967-1968 : L'Instant mobile, Capture éphémère  1968 : Pop eclectic  1969 : Du pop à l'âne  1970 : Pop secret, L'Œil écoute  1971 : L'Enfer (Jumalaisen näytelmän mukaan), La Roue Ferris  1972 : Pour en finir avec le pouvoir d'Orphée  1973 : Et aprèsrien du tout  1974 : Chants magnétiques  1975 : De Natura Sonorum  1977 : Dedans-Dehors :  1980 : L'Écho du miroir  1984 : La Création du monde  1985-1986 : Exercismes 1 - 2 - 3  1987 : Rouge-mort Thanatos  1991 : Le Présent composé  1992 : Entre-temps  1992 : Plain-temps  1995 : Génériques potentiels  1996 : Sonare  2002 : La mémoire des sons  2004 : Espèces d'espace (d'après Georges Perec)  2013 : De Natura Sonorum (Recollection GRM : réédition en double vinyle aux Editions MEGO)
Bernard Rands

Bernard Rands (s. 2. maaliskuuta 1934) on englantilaissyntyinen nykytaidemusiikin säveltäjä.
Rands syntyi Sheffieldissä Englannissa ja opiskeli musiikkia ja englanninkielistä kirjallisuutta Walesin yliopistossa Bangorissa. Hänelle opettivat sävellystä ja orkesterinjohtoa Pierre Boulez ja Bruno Maderna Darmstadtissa sekä Luigi Dallapiccola ja Luciano Berio Milanossa.
Rands muutti vuonna 1975 Yhdysvaltoihin ja sai maan kansalaisuuden 1983. Hänen teoksensa Canti del Sole sai vuonna 1984 musiikin Pulitzer-palkinnon. Hän on arvostettu musiikin professori ja opetti muun muassa vuodesta 1988 alkaen Harvardin yliopistossa.
Rands oli vuosina 1989–1995 Philadelphian orkesterin nimikkosäveltäjä. Hänen teoksestaan Canti D’Amor tehty levytys voitti vuonna 2000 Grammyn. Rands on naimisissa säveltäjä Augusta Read Thomasin kanssa ja on kuulunut vuodesta 2004 lähtien Yhdysvaltain taide- ja kirjallisuusakatemiaan.
Aiheesta muualla

Bernard Rands BC Music. Viitattu 8.11.2018.
Duffie, Bruce: Composer  Bernard  Rands Bruceduffie.com.  3.12.1993. Viitattu 8.11.2018.
Composer Spotlight: Bernard Rands 98.7WFMT.  8.9.2017. Viitattu 8.11.2018.
Billy Joel

| Billy Joel |
| --- | --- |
 Billy Joel syyskuussa 2009
Henkilötiedot
Syntynyt: 9. toukokuuta 1949 (ikä 75) Bronx, New York
Ammatti:  laulaja-lauluntekijä, pianisti
Muusikko
Aktiivisena:  1964–
Tyylilajit:  rock, pop, soft rock, piano rock, nykymusiikki
Soittimet:  laulu, piano, huuliharppu
Yhtyeet:  The Echoes, The Hassles, Attila
Levy-yhtiöt:  Columbia Records
 Nimikirjoitus
Aiheesta muualla
www.billyjoel.com
  [ Muokkaa Wikidatassa ] [ ohje ]  
William Martin "Billy" Joel (s. 9. toukokuuta 1949 Bronx, New York, Yhdysvallat) on yhdysvaltalainen laulaja, pianisti, ja lauluntekijä. Joelin musiikki yltää romanttisista balladeista rockiin, ja siinä on vaikutteita jazzista, popista ja soulista. Vuosien 1974–1993 aikana Joel saavutti Yhdysvalloissa kolme singlelistan ykköstilaa ja 13 top-10-sijoitusta. Hän on kuusinkertainen Grammy-voittaja ja myynyt yli 100 miljoonaa levyä maailmanlaajuisesti.
Joel nousi kuuluisuuteen vuoden 1973 Piano Man -albuminsa myötä ja nousi supertähdeksi 1980-luvulla. Hän teki toistaiseksi viimeisimmän pop-albuminsa River Of Dreams vuonna 1993. Sen jälkeen hän on keikkaillut ja tehnyt klassista musiikkia.
Yksityiselämä

Joel oli naimisissa Elizabeth Weberin kanssa vuosina 1973–1982. Vuonna 1985 Joel meni naimisiin malli Christie Brinkleyn kanssa. He erosivat vuonna 1993. Joelin kolmas vaimo oli Katie Lee, jonka kanssa hän oli naimisissa vuosina 2004–2010. Nykyinen vaimo on Alexis Roderick, jonka kanssa hän avioitui vuonna 2015.
Diskografia > Sooloalbumit

1971: Cold Spring Harbor (LP)
1973: Piano Man (LP)
1974: Streetlife Serenade (LP)
1976: Turnstiles (LP)
1977: The Stranger (LP)
1977: Movin' Out
1977: Only The Good Die Young
1978: 52nd Street (LP)
1980: Glass Houses (LP) (sis. mm. single All for Leyna)
1981: Songs In The Attic (Live)
1982: The Nylon Curtain (LP)
1983: An Innocent Man (LP)
1985: Greatest Hits Volume I & II (Kokoelma)
1986: The Bridge (LP)
1987: Концерт (Live in Leningrad) (LP)
1989: We Didn't Start The Fire
1989: Storm Front (LP)
1990: Souvenir - The Ultimate Collection (Live At The Yankee Stadium)
1993: River Of Dreams (LP)
1994: Live From The River Of Dreams (Live)
1997: Greatest Hits Volume III (Kokoelma)
2000: 2000 Millennium Concert (Live)
2001: The Essential Billy Joel (Kokoelma)
2001: Fantasies And Delusions (Esittäjänä Richard Joo)
2001: The Ultimate Collection (Kokoelma)
2002: Movin' Out (Movin' Out Original Cast Recording)
2005: My Lives (5 CD/DVD-boxi)
2006: 12 Gardens Live (Live)
Aiheesta muualla

Wikimedia Commonsissa on kuvia tai muita tiedostoja aiheesta .
Billy Joelin virallinen kotisivu
Billy Joel Internet Movie Databasessa. (englanniksi)
Beitunia

| Beitunia |
| --- | --- |
 Beitunia
 Koordinaatit: 31°53′20″N, 35°10′03″E 
Valtio:  Palestiina
Kuvernoraatti:  Ramallah ja al-Bireh
Väkiluku (2016)  (arvio):  25 288
Infobox OKVirheellinen NIMI-arvo: 
Beitunia on kaupunki Palestiinan Länsirannalla lähellä Ramallahin kaupunkia. Sen asukasluku oli vuonna 2016 arviolta 25 288.
Maantiede

Beitunia sijaitsee Palestiinan Länsirannalla Ramallahin ja al-Birehin kuvernoraatissa noin kolme kilometriä Ramallahin kaupungista länteen. Jerusalem sijaitsee noin 14 kilometriä Beituniasta etelään. Ramallahin ohella Beitunian naapuripaikkakuntia ovat 'Ein Qiniya pohjoisessa, Beit 'Ur al Fauwa, 'Ein 'Arik ja At Tira lännessä, sekä Al Jib etelässä. Kaupungin korkeus merenpinnasta on 804 metriä.
Keskimääräinen vuotuinen sadanta Beituniassa on 600,4 mm ja keskimääräinen lämpötila 16°C.
Historia

Beitunia n nimen alkuperästä on esitetty useampia teorioita. yhden tarinan mukaan se on johdettu Rooman valtakunnan aikaisesta nimestä Beit 'Anya eli kauniin kukan talo. Toinen tarina yhdistää nimeen tarinan kreikkalaisesta naispyhimyksestä nimeltä Auniya, jonka mukaan paikkaa alettiin kutsua nimellä Beit 'Uniya. Beitunia sai oman kaupunkinsa aseman vuonna 1953.
Talous

Vuonna 2012 Beitunian työssäkäyvästä väestöstä 37 % oli työllistynyt hallinnossa tai yksityisellä alalla, 24 % kaupanalalla, 19 % palveluissa, 10 % maataloudessa, 5 % teollisuudessa ja 5 % Israelin työmarkkinoilla. Työttömyysaste oli 25 %. Monet paikalliset käyvät töissä Ramallahissa ja al-Birehssä, mutta asuvat beituniassa sen alemman hintatason takia.
Väestö

Beitunian asukasluku oli Palestiinan tilastokeskuksen arvion mukaan vuonna 2016 25 288. Vuonna 2007 vastaava lukema oli 19 496. Kaupungissa on viisi moskeijaa.
Paikallinen moskeija.
Häät Beituniassa 1930-luvulla.